
Parlamentul  României

Camera  Deputaţilor

Comisia pentru industrii si servicii

Bucureşti 16.06.2011                                                                                                                                                                                 23/167/2011
AVIZ
asupra  proiectului de Lege privind respingerea OUG nr. 35/2011 pentru stabilirea unor măsuri în domeniul realizării programelor de interes public sau social, al îndeplinirii obligaţiilor fiscale şi al funcţionării optime a instituţiilor statului, precum şi pentru aplicarea unitară a dispoziţiilor legale

În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare, Comisia pentru industrii şi servicii a fost sesizată spre dezbatere şi avizare în procedură de urgenţă, cu proiectul de Lege privind respingerea OUG nr. 35/2011 pentru stabilirea unor măsuri în domeniul realizării programelor de interes public sau social, al îndeplinirii obligaţiilor fiscale şi al funcţionării optime a instituţiilor statului, precum şi pentru aplicarea unitară a dispoziţiilor legale, transmis cu adresa nr. PL.x 374 din 30 mai 2011 şi înregistrat la comisie cu nr.23/167 din 31 mai 2011.
Avizul comisiei va fi transmis Comisiei pentru administraţie publică, amenajarea teritoriului şi echilibru ecologic, care este sesizată în fond.
Conform prevederilor art. 75 alin.(1) din Constituţia României, republicată şi ale art.92 alin. (9) pct.2 din Regulamentul Camerei Deputaţilor, republicat, Camera Deputaţilor este Cameră Decizională.
Senatul în calitate de primă Cameră sesizată, a adoptat acest proiect de lege  în şedinţa din 25 mai 2011.
           Consiliul Legislativ a avizat favorabil proiectul de lege cu unele observaţii şi propuneri, conform avizului transmis comisiei cu adresa nr. 378/30.03.2011.

             Proiectul de lege are ca obiect de reglementare modificarea şi completarea unor acte normative care vizează:

· exceptarea autorităţilor administraţiei publice centrale şi locale care asigură finanţarea integrală a lucrărilor executate în cadrul programelor de interes public sau social derulate de Compania Naţională de Investiţii “C.N.I.” – S.A., de la plata către aceasta a cheltuielilor forfetare pe care C.N.I. le percepe pentru asistenţa tehnică asigurată în pregătirea programelor; 

· suspendarea aplicării art. 83alin.(5) din Ordonanţa Guvernului nr. 92/2003 privind Codul de procedură fiscală, republicat, cu modificările şi completările ulterioare, privind depunerea declaraţiilor fiscale anuale ale contribuabililor persoane fizice, certificate de către un consultant fiscal;

· exceptarea aplicării prevederilor art. 22 din Ordonanţa Guvernului nr. 34/2009 cu privire la rectificarea bugetară pe anul 2009 şi reglementarea unor măsuri financiar-fiscale, cu modificările şi completările ulterioare, pentru anumite instituţii din sistemul judiciar;

· clarificarea unor termeni din cuprinsul Ordonanţei Guvernului nr. 80/2001 privind stabilirea unor normative de cheltuieli pentru autorităţile administraţiei publice şi instituţiile publice, cu modificările şi completările ulterioare.
Potrivit prevederilor art.61 din Regulamentul Camerei Deputaţilor, republicat, comisia a dezbătut proiectul de lege menţionat mai sus în şedinţele din zilele de 07.06.2011 şi 16.06.2011. 

În urma dezbaterilor, membrii comisiei au hotărât, cu unanimitate de voturi, respingerea  proiectului de lege, în forma adoptată de Senat şi propune avizarea favorabilă a proiectului de lege privind adoptarea Ordonanţei de urgenţă nr.35/2011.
În raport de obiectul şi conţinutul său proiectul de Lege face parte din categoria legilor ordinare.

PREŞEDINTE

Iulian IANCU

            Consilier parlamentar.


  Viorica Petraşcu

